อุลตร้าแมน Z

อุลตร้าแมน Z (อุลตร้าแมนเซต) (; โรมาจิ: "Urutoraman Zetto") เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 20 มิถุนายน ค.ศ. 2020 จนถึงวันที่ 26 ธันวาคม ปีเดียวกัน ออกอากาศทุกวันเสาร์เวลา 9:00 - 9:30 น. ทางสถานีโทรทัศน์ทีวีโตเกียว มีจำนวนตอนทั้งหมด 25 ตอนและมีตอนพิเศษอีก 3 ตอน
เนื้อเรื่อง.
ในอดีตกาลเหล่าร้ายได้อาศัยกระจัดกระจายอยู่ทั่วห้วงอวกาศ และในทุกวันนี้พวกมันก็ยังคงสร้างความวุ่นวายไปทั่วจักรวาล ในระหว่างที่เหล่าอุลตร้าฮีโร่ต่อสู้เพื่อรักษาความสงบสุขให้กับกาแล็กซี, สิ่งมีชีวิตลึกลับที่หมายทำลายความสงบ ก็ทำลายดวงดาวไปทีละดวงและตอนนี้พวกมันก็เดินทางมาถึง ดินแดนแห่งแสง
คนที่บุกเข้าไปขวางเหล่าร้ายก็คือ อุลตร้าแมนซีโร่ กับ อุลตร้าแมนเซต ลูกศิษย์ของเขา ในที่สุดการต่อสู้ที่ดุเดือดก็ปะทุขึ้นและ เซตได้ทำการไล่ล่าสัตว์ประหลาดมาถึงโลกด้วยตัวคนเดียว
ระหว่างนั้นหน่วยหุ่นยนต์ต่อต้านสัตว์ประหลาด สโตเรจ กองกำลังพิเศษที่ก่อตั้งขึ้นมาเพื่อรับมือกับสัตว์ประหลาด และมีชายหนุ่มเลือดร้อนอย่างนัตสึคาวะ ฮารุกิเข้าร่วมทีม ระหว่างที่สัตว์ประหลาดกำลังบุกโลก เซตกับฮารุกิก็ได้มาพบกันดั่งชะตาชักพา และการต่อสู้ของสองฮีโร่ที่แสนร้อนแรงก็ได้เริ่มต้นขึ้น
แสดงโดย ฮิราโนะ โคชู (平野 宏周)
ตัวเอกของเรื่อง อายุ 23 ปี เป็นนักบินคนใหม่ของสโตเรจ มีความเชี่ยวชาญในด้านศิลปะการต่อสู้ประเภทคาราเต้ ไม่ว่าจะเป็นเรื่องแบบไหนก็จะเผชิญแบบตรงไปตรงมา ความรู้สึกในด้านของความยุติธรรม จะแรงกล้าเป็นสองเท่าของคนปกติ ฮารุกิถูกอุลตร้าเมนเซดช่วยชีวิตจากการถูกสัตว์ประหลาด เกเนการ์ก โจมตี แต่ก็ได้รับบาดเจ็บสาหัส เซตจึงต้องรวมร่างเป็นหนึ่งเดียวกับเขาเพื่อรักษาชีวิตทั้งคู่ไว้ พร้อมทั้งใช้พลังอุลตร้าฟิวชั่นเพื่อช่วยในการต่อสู้ มีคำพูดขานรับติดปากว่า โอ๊ส!! ในตอนที่ 25 หลังจากฮารุกิกับเซตปราบ เดสทรูดอส ได้สำเร็จ เขาก็ออกเดินทางสู่อวกาศพร้อมกับเซตเพื่อทำหน้าที่พิทักษ์จักรวาลต่อไป 
แสดงโดย มัตสึดะ ริมะ (松田 リマ)
เอซไพล็อตวัย 24 ปี ของทีมสโตเรจเชี่ยวชาญทักษะการขับยานยนต์ และอุปกรณ์เทคโนโลยี เป็นคนมีบุคลิกสดใส ร่าเริง มักประลองกับชายคนอื่น ๆ ที่จะเข้ามาจีบเธอด้วยการแข่งงัดข้อ โยโกะประทับใจในตัวอุลตร้าแมนเซต ที่ช่วยเหลือปกป้องเธอจากการถูกโจมตีโดยสัตว์ประหลาด ตั้งแต่นั้นมาเธอก็คลั่งไคล้จนถึงขั้นเรียกว่า ท่านเซต
แสดงโดย คุโรกิ ฮิคาริ (黒木 ひかり)
เจ้าหน้าที่ฝ่ายวิทยาศาสตร์ของสโตเรจ อายุ 22 ปี ทำหน้าที่เป็นผู้พัฒนาหุ่นยนต์ต่อต้านสัตว์ประหลาด มักจะทำน้ำผลไม้สูตรแปลกพิศดารมาก มาให้คนอื่นชิม เธอมีความหลงไหลใน เอเลี่ยน และ สัตว์ประหลาด เป็นอย่างมากจนถึงขั้นเก็บอารมณ์ไม่อยู่ และมักพูดว่าอยากชำแหละดูโครงสร้างภายในอยู่บ่อย ๆ 
แสดงโดย อาโอยางิ ทาคายะ (青柳 尊哉)
หัวหน้าทีมสโตเรจ อายุ 34 ปี เป็นหัวหน้าที่จัดทีมที่รวบรวมวัยรุ่นเจ้าปัญหาไว้ด้วยกัน ภายนอกดูเหมือนเป็นมิตร อบอุ่น และเป็นพี่ชายที่พึ่งพาได้ มีสมรรถภาพทางร่างกายสูง บางครั้งจะคอยฝึกฮารุกิอย่างหนักเพื่อเข้าต่อสู้ในสนามรบ
ตัวตนที่แท้จริง คือ จักกรัส จักเลอร์ ในคราวนี้เขาได้แย่งชิงอุลตร้าเซตไรเซอร์ของฮารุกิเพื่อสร้างดาร์คเซตไรเซอร์ พร้อมทั้งใช้ไคจูเมดัลของ เซตต้อน, แพนด้อน และ มากะโอโรจิ แปลงร่างเป็น เซตแพนด้อน ออกมาท้าดวลกับอุลตร้าแมนเซต จุดประสงค์ที่มายังโลกของเขานั้นยังคงเป็นปริศนา โดยเขาเองก็เฝ้าดูพัฒนาการของเซตและฮารุกิอยู่เงียบ ๆ รวมทั้งติดตามเซเรโบรในคราบของคาบุรากิ และล่าสุดจั๊กเลอร์ได้แอบช่วย เซเรโบร ในการหาร่างสิงสู่ใหม่ อย่างลับ ๆ ซึ่งเป็นการเคลื่อนไหวที่ยากจะคาดเดาได้ว่า จั๊กเลอร์ในตอนนี้อยู่ในฐานะพันธมิตรหรือศัตรูของเซตกันแน่ แต่ในตอนที่ 24 - 25 จั๊กเลอร์ก็แสดงให้เห็นว่า ใจจริงของเขาต้องการช่วยโลกให้รอดจากหายนะโดยไม่พึ่งพาอุลตร้าแมน โดยที่ตนเองเป็นผู้คุมเกมให้ทั้ง 2 ฝ่ายเสมอกัน แต่กระนั้นเขาก็หวังพึ่งเซตในการหยุดยั้งแผนชั่วของเซเรโบร ที่ต้องการทำลายโลกเพื่อความสนุกสนาน หลังจากจบศึกแล้ว จั๊กเลอร์ หรือเฮบิคุระ ก็ถอนตัวจากหน่วย สโตเรจ กลับไปสวมสูทตัวเก่งดังเดิม ก่อนจะบอกลายูกะแล้วหันหลังเดินจากไป โดยที่ไม่มีใครรู้ว่าเขาจะออกเดินทางไปยังที่ใด 
แสดงโดย ฮาชิซึเมะ จุน (橋爪 淳)
หัวหน้าแผนกช่างเครื่องมือของสโตเรจ อายุ 59 ปี ทำหน้าที่รับผิดชอบในการเตรียมความพร้อมของยานพาหนะ, หุ่นประจัญบาน มีชื่อเล่นว่า คุณบาโก (バコさん) ในยามว่างเขาชอบชวนพวกฮารุกิมากินมันเผา 
แสดงโดย โนดะ ริฮิโตะ (野田 理人)
เจ้าหน้าที่ศูนย์วิจัยสัตว์ประหลาด หน่วยวิจัยชีวเคมีของกองกำลังป้องกันโลกสาขาญี่ปุ่น อายุ 26 ปี เป็นผู้ที่ถูกสิ่งมีชีวิตปรสิต เซเรโบร เข้ายึดร่างขณะที่กำลังเก็บกู้ซากที่ เกเนการ์ก กลืนกินเข้าไป อย่างไรก็ตามในตอนที่ 17 คาบุรากิถูกจับกุมในข้อหาละเมิดฝ่าฝืนกฎของเจ้าหน้าที่ ขณะที่เซเรโบรได้ออกไปยึดร่างใหม่ และในตอนที่ 25 คาบุรากิได้กลับมาอีกครั้งพร้อมกับยูกะ โดยพวกเขาสามารถจับเซเรโบรได้สำเร็จ
;สิ่งมีชีวิตปรสิต เซเรโบร (寄生生物セレブロ)
สิ่งมีชีวิตรูปร่างปรสิตที่ถูกเกเนการ์กกลืนกินเข้าไป สามารถยึดร่างสิ่งมีชีวิตอื่นๆ ได้ มีสติปัญญาที่ฉลาดหลักแหลม แต่ร่างกายบอบบาง จึงจำเป็นต้องอาศัยร่างกายของสิ่งมีชีวิตอื่น มีคำพูดประจำตัวเป็นภาษาของตนคือ คิเอเตะ คาเรคาเรตะ (キエテ カレカレータ)
ในสถานะที่ยึดร่างคาบุรากิเป็นผู้ใช้อุลตร้าเซตไรเซอร์ที่ใช้ไคจูเมดัลในการเพิ่มพลังให้กับสัตว์ประหลาด หรือ แปลงร่างเป็นสัตว์ประหลาดรวมร่างทั้งสัตว์ประหลาดเบเรียลฟิวชั่นหรือสัตว์ประหลาดผสม โดยเซเรโบรในร่างคาบุรากิมักออกจะตามหาสารประกอบสำหรับใช้ในการสร้างไคจูเมดัล รวมถึงเดวิลสปลินเตอร์จากเบเรียลมาใช้เป็นส่วนผสมด้วย อย่างไรก็ตาม เมื่อถูกสิงสู่เป็นเวลานาน ทำให้ร่างกายของคาบุรากิเริ่มหมดสภาพอ่อนเพลียลง เซเรโบรจึงได้หาเหยื่อใหม่เพื่อเข้ายึดร่าง ซึ่งนั่นก็คือ หัวหน้ากองกำลังป้องกันโลกชื่อ อาซาโนะ (アサノ) ต่อมาได้สิงร่างผู้บัญชาการคุริยามะโดยวางแผนที่จะใช้อุลตรอยด์ซีโร่เป็นเครื่องมือหลัก จนกระทั่งได้สิงร่างโยโกะเพื่อทำการวางแผนใช้พลังของอุลตรอยด์ซีโร่กลายเป็นเดธทรูดอส อย่างไรก็ตามหลังจากที่พ่ายแพ้ไปก็ได้หลบหนี แต่ถูกจักเลอร์จับได้และ ขณะที่กำลังจะถูกปลิดชีพด้วยดาบของจั๊กเลอร์ ยูกะและคาบุรากิก็จับมันได้ก่อน โดยยูกะนั้นเตรียมจะวิจัยชำแหละร่างกายของเซเรโบรไว้ด้วย
แสดงโดย โอกุระ ฮิซาฮิโระ (小倉 久寛)
ผู้บัญชาการวัย 64 ปี ของกองกำลังพิทักษ์โลก สาขาประเทศญี่ปุ่น เป็นผู้ก่อตั้งสโตเรจ มักจะดุด่าว่ากล่าวสมาชิกในทีม ตอนที่ตึกรามบ้านช่องเสียหายจากการต่อสู้กับสัตว์ประหลาด ซึ่งเป็นเหตุให้หน่วยงานต้องถูกตัดงบประมาณตลอด แต่ถึงกระนั้นเขาก็เป็นห่วงสมาชิกในทีมทุกคน
แสดงโดย ฮายาชิ มายะ (林 摩耶)
ผู้อำนวยการฝ่ายปฏิบัติการของกองกำลังพิทักษ์โลกสาขาญี่ปุ่น เป็นผู้ที่พัฒนาอาวุธ D4 เรย์ขึ้นมา แต่เมื่อพบว่าพลังลำแสงเซตเทียมของเซตสามารถฟื้นฟูรอยแตกของกำแพงมิติจากผลของพลัง D4 เรย์ ทำให้เริ่มที่จะสนใจในการพัฒนาอาวุธด้วยการสร้างหุ่นประจัญบานลำดับที่ 4 อุลตรอยด์ซีโร่
แสดงโดย ฮามาดะ ทัตสึโอมิ (濱田 龍臣)
อีกนัยหนึ่งคือ อุลตร้าแมนจี๊ด ปรากฏตัวในตอนที่ 6 - 7 และตอนที่ 15 เขามายังโลกเพื่อตามล่าสัตว์ประหลาดจักรกล กิลบาริส ที่คืนชีพจากผลของ เดวิลสปลินเดอร์ ในการต่อสู้บนดาวไอน์ จี๊ดพลาดท่าถูกโจมตีเข้าจนคืนร่าง และพบว่า จี๊ดไรเซอร์เกิดชำรุดจนไม่สามารถใช้งานได้ ทันใดนั้นเปกะก็ได้นำ อุลตร้าเซตไรเซอร์ และ อุลตร้าเมดัล ที่อุลตร้าแมนฮิคาริฝากมามอบให้ริคุ เพื่อใช้พลังใหม่แปลงร่างเป็นอุลตร้าแมนจี๊ด กาแล็กซี่ไรซิ่ง หลังจากปราบกิลบาริสได้สำเร็จ และเอาชนะเซเรโบรได้ ริคุก็ร่ำลาฮารุกิและเซต ก่อนออกเดินทางสู่อวกาศพร้อมกับซีโร่ อย่างไรก็ตามริคุได้กลับมายังโลกนี้อีกครั้งเพื่อหยุดการรุกรานของกรีซ่าที่ปรากฏในโลก โดยริคุมอบ จี๊ดเมดัล ให้กับฮารุกิ เอาไว้ก่อนถูกดูดกลืนเข้าไปกักขังไว้ ในมิติว่างเปล่าของกรีซ่า แต่ด้วยพลังของเดลต้าไรซ์คลอว์ ฮารุกิ และอุลตร้าแมนเซตจึงช่วยไว้ได้อย่างหวุดหวิด หลังจากปราบกรีซ่าริคุได้มอบอุลตร้าเมดัลทั้ง 3 ให้กับฮารุกิไว้ใช้ เนื่องจากอุลตร้าแมนฮิคาริได้ซ่อม จี๊ดไรเซอร์ จนกลับมาใช้งานได้ปกติ จากนั้น ริคุก็มุ่งหน้าเดินทางไปจักรวาลอื่น เพื่อกำจัด เดวิลสปลินเดอร์ ที่เหลืออยู่
ให้เสียงโดย ฮาตะนากะ ทาซุกุ (畠中 祐)
อุลตร้าแมนที่ปรากฏ.
อุลตร้าแมนเซต.
อุลตร้าแมนคนใหม่จากนครแห่งแสงเนบิวล่า M78 ที่เพิ่งได้รับการบรรจุเป็นเจ้าหน้าที่ผู้พิทักษ์อวกาศหมาด ๆ เป็นลูกศิษย์ของอุลตร้าแมนซีโร่ และชื่นชมในตัวอุลตร้าแมนซีโร่เป็นอย่างมาก เขามักจะใช้คำภาษาของโลกมนุษย์สื่อสารออกมาแบบแปลก ๆ เสมอ มีอายุ 5,000 ปีเทียบเท่ากับมนุษย์โลกช่วงอายุวัยรุ่นมัธยม เซตได้มายังโลกเพื่อตามล่าตัวเกเนการ์ก ที่บุกยังนครแห่งแสงและโลกมนุษย์พร้อมกับซีโร่ผู้เป็นอาจารย์
ประโยคเด็ดของเขาที่มักใช้ในการแปลงร่างคือ จงขึ้นเสียงขับขาน นามแห่งเรา อุลตร้าแมนเซต !!
ในวอยซ์ดราม่า เซต & ซีโร่ ได้เผยว่าเซตเป็นแฟนตัวยงของอุลตร้าแมนซีโร่ โดยพยายามตามตื้อขอให้ซีโร่เป็นอาจารย์ฝึกสอนให้ เพื่อที่จะเป็นหน่วยพิทักษ์อวกาศที่เก่งกาจ ซึ่งแม้ตอนแรกซีโร่จะปฏิเสธ แต่เมื่อเจอลูกอ้อนของเซดบ่อย ๆ เข้าเขาก็เริ่มใจอ่อน อย่างไรก็ตามในตอนที่ 19 ได้เผยว่าเป็นลูกบุญธรรมของอุลตร้าแมนเอซ ในตอนที่ 25 ซึ่งเป็นศึกครั้งสุดท้าย หลังจากรวมร่างกับฮารุกิและเอาชนะเดสทรูดอสได้สำเร็จ เซตก็ทะยานออกสู่อวกาศอันกว้างใหญ่พร้อมกับคู่หูอย่างฮารุกิ ออกเดินทางทำภารกิจปกป้องทุกคน จากความชั่วร้ายซึ่งหลบซ่อนอยู่ในเงามืดของจักรวาลต่อไป
ร่างดั้งเดิมของเซต เป็นร่างที่ไม่ได้ใช้พลังของอุลตร้าเมดัล แปลงร่างด้วยการใช้อุลตร้าเซตไรเซอร์ ร่วมกับแอคเซสการ์ดเพียงอย่างเดียว รวมถึงมิติฮีโร่เกท ส่วนมากจะใช้ตอนสู้กับศัตรูที่มีขนาดเท่ามนุษย์เพื่อความคล่องตัว ในการสื่อสารกับฮารุกิภายในจิต หรือได้รับความเสียหายจนหลุดจากร่างแปลงอุลตร้าฟิวชั่น เซตก็จะปรากฏตัวในร่างนี้เช่นกัน
เมื่อรวมร่างกับฮารุกิ เซตสามารถควบคุมร่างกายได้ในยามคับขัน และสามารถแปลงร่างขนาดเท่ามนุษย์ได้ แต่มีข้อจำกัดคือ สามารถแปลงร่างได้เพียง 50 วินาที
เป็นร่างที่ใช้อุลตร้าเมดัลของซีโร่, เซเว่น, เลโอ มีสไตล์การต่อสู้ที่เน้นความเร็ว ผนวกกับศิลปะเพลงหมัดอวกาศ ที่รับสืบทอดมาจากเซเว่น มีความสามารถในการขว้างบูมเมอแรงแสง เซตสลักเกอร์ จากบนศีรษะ ใช้กระบวนท่าคาราเต้ในการต่อสู้เป็นหลัก โดยอัลฟาเอดจ์ เป็นร่างที่เซตเลือกใช้บ่อยที่สุดเพื่อหยั่งเชิงศัตรู ก่อนจะเปลี่ยนไปใช้ร่างที่เหมาะกับสถานการณ์ คำประกาศในการใช้พลังคือ เคล็ดวิชาลับ เพลงมวยอวกาศ! อาจารย์ซีโร่! อาจารย์เซเว่น! อาจารย์เลโอ! (宇宙拳法、秘伝の神業！ゼロ師匠！セブン師匠！レオ師匠！)
ร่างที่ใช้อุลตร้าเมดัลของอุลตร้าแมน, เอซ, ทาโร่ เป็นร่างต่อสู้ประเภทเน้นพละกำลังเป็นหลัก มีรูปร่างกำยำล่ำสันกว่าร่างอื่น มีลักษณะเด่นคือสไตล์การต่อสู้ด้วยท่ามวยปล้ำอันทรงพลัง คำประกาศในการใช้พลังคือ พลังแห่งผู้กล้า ที่เดือดดาลเป็นสีแดง! พี่แมน! พี่เอซ! พี่ทาโร่! (真っ赤に燃える、勇気の力！マン兄さん！エース兄さん！タロウ兄さん！)
ร่างที่ใช้อุลตร้าเมดัลของทีก้า, ไดน่า, ไกอา เป็นร่างต่อสู้ประเภทเน้นพลังจิต และวิชาเทเลพอร์ทได้ดั่งใจ รวมถึงมีท่าลำแสงที่หลากหลายอีกมากมาย คำประกาศใช้พลังคือ แสงสว่างอันลี้ลับ ปรับเปลี่ยนผันดั่งจิตนึก! รุ่นพี่ทีก้า! รุ่นพี่ไดน่า! รุ่นพี่ไกอา! (変幻自在、神秘の光！ティガ先輩！ダイナ先輩！ガイア先輩！)
ร่างที่ใช้อุลตร้าไรส์เมดัลของซีโร่บียอนด์, จี๊ด, เบเรียลอโทรเชียส เป็นร่างต่อสู้ที่มีพลังแข็งแกร่งขึ้นไปอีกขั้นของเซต ทั้งในด้านความเร็ว และพลังความสามารถ โดยขอบของเมดัลทั้ง 3 เหรียญจะเปลี่ยนเป็นสีทอง ก่อนฮารุกิจะติดตั้งใน Z ไรเซอร์ มีอาวุธประจำร่างคือ ดาบเบเรียร็อค คำประกาศใช้พลังคือ จงกลืนกินความมืดมิด พายุสีทองคำ! อาจารย์ซีโร่! รุ่นพี่จี๊ด! เบเรียล! (闇を飲み込め、黄金の嵐！ゼロ師匠！ジード先輩！ベリアル！)
ปรากฏใน อุลตร้าแมนทริกเกอร์ เอพพิโซด Z เป็นร่างที่ฮารุกิถูกเซเรโบรสิงร่าง ทำให้เซตถูกควบคุมจิตใจไปด้วย ลักษณะภายนอกยังคงเป็นร่างออริจินัล แต่ดวงตาซ้ายเป็นสีแดง ภายหลังฮารุกิเกิดได้สติและขัดขืนทำให้ เซเรโบรหลุดออกไป เซตจึงกลับมาเป็นปกติ
ปรากฏใน อุลตร้ากาแล็คซี่ไฟท์ ทางแยกแห่งชะตา ร่างอัพเกรดของเดลต้าไรส์คลอว์ที่เกิดจากการรวมพลังกับเบเลียร็อค อย่างสมบูรณ์ ทำให้เซตสามารถพัฒนาร่างได้อีกขั้น ลักษณะโดยรวมคล้ายกับเดลต้าไรส์คลอว์แบบดั้งเดิม แต่มีสีดำขลิบทอง รวมถึงมีพลังแข็งแกร่งมากขึ้น เป็นร่างต่อสู้ที่มีพลังสูงสุดของเซต ณ เวลานี้
;ซิกม่าเบรสเตอร์ (シグマブレスター)
ปรากฏในเซตฮีท ชุดที่ 2 เป็นร่างที่ใช้อุลตร้าเมดัลของโซฟี่, ทีก้า, เมบิอุส เป็นเพียงร่างฟิวชั่นในจินตนาการของเซตเท่านั้น ไม่ได้นำมาใช้จริงแต่อย่างใด
อาวุธรูปแบบหอกประจำตัวของเซต เดิมทีมาจากแท่นหินโบราณที่ค้นพบในอลาสกาตอนเหนือ มีอายุประมาณ 30,000 ปี ในอดีตเป็นอาวุธที่อุลตร้าแมนยุคโบราณได้ผนึก เปกิล่า เอาไว้ เมื่อดึงคันโยกสามารถใช้พลังไฟและน้ำแข็งได้ นอกจากนี้สามารถใช้โจมตีในรูปแบบหอกและธนูได้ในตัว
อนึ่ง หลังจากที่เซตได้ดาบ เบเรียร็อค มาแล้ว หอกเล่มนี้ก็แทบจะไม่ถูกหยิบมาใช้งานเลย
อาวุธประจำตัวรูปทรงดาบสั้น ของร่างเดลต้าไรส์คลอว์ เป็นอาวุธที่เกิดมาจากมิติว่างเปล่าที่อยู่ด้านในตัวของกรีซ่า ผสานกับยีนเบเรียลจากริคุที่ถูกกักขังไว้ ลักษณะเด่นคือโกร่งดาบเป็นรูปทรงหน้าของอุลตร้าแมนเบเรียล สามารถพูดได้ มีลักษณะนิสัยคล้ายกับอุลตร้าแมนเบเรียล แต่ไม่มีความทรงจำจากเบเรียลตัวจริง และจะแสดงพลังออกมาเมื่อตนเห็นว่าผู้ถือมีคุณสมบัติคู่ควร แต่หากผู้ใดที่เบเรียร็อคเห็นว่าไม่คู่ควรจะใช้ตน ก็จะไม่สามารถยกเบเรียร็อคขึ้นจากพื้นได้ ตอนที่ 25 ในการปะทะกับเดสทรูดอส เบเรียร็อค ได้เสียสละตนเองพุ่งเข้าแทงทะลุอกของ เดสทรูดอส เพื่อเปิดจุดอ่อนให้เซตและหน่วยสโตเรจ โจมตี จนกระทั่งเบเรียร็อค กลายเป็นแสงสลายไป แต่หลังการต่อสู้จบลง เบเรียร็อค ก็กลับมาปรากฏต่อหน้าเซตและ ฮารุกิ อีกครั้ง พร้อมกับคุยโวว่า ตนเป็นอมตะ และจะคอยต่อสู้ร่วมกับพวกเซตต่อไป
ในอุลตร้าแมนทริกเกอร์ นิวเจนเนอเรชั่นทีก้า เซตสามารถใช้งานเบเรียร็อคในร่างออริจินอลได้ และนอกจากนี้สามารถตัดผ่านเส้นทางไปยังมิติโลกคู่ขนานได้
 ท่าไม้ตายลำแสงประจำตัวของเซต ซึ่งจะชาร์จพลังงานโดยวาดแขนกางออกกลายเป็นสัญลักษณ์ Z แล้วปล่อยออกมาในท่าเดียวกับแสงสเปเซี่ยม โดยเซตสามารถใช้ท่านี้ในร่างใดก็ได้
;เซสเทียมเมเซอร์ (ゼスティウムメーザー)
ท่าปล่อยลำแสงจากบีมแลมป์ที่หน้าผาก พัฒนามาจากท่าลำแสง เอเมเรี่ยม ของเซเว่น เอเมเรี่ยมแสลช ของซีโร่ และ อุลตร้าช็อต ของเลโอ
;เซตสลักเกอร์ (ゼットスラッガー)
บูมเมอร์แรงแสง ที่ขว้างจากสลักเกอร์บนศีรษะของเซต เหมือนกับ ซีโร่สลักเกอร์ ของ ซีโร่ นอกจากนี้ เซดสามารถเปลี่ยนไปใช้ในรูปแบบของกระบองสองท่อนได้
;อัลฟ่าเบิร์นคิก (アルファバーンキック)
ลูกเตะเพลิงที่พัฒนามาจากท่าเลโอคิก ของเลโอ 
;เซสเทียมอัพเปอร์ (ゼスティウムアッパー)
ท่าไม้ตายหมัดอัพเปอร์คัตอันทรงพลัง โดยเซดจะรวมพลังไว้ที่หมัดจนลุกเป็นไฟและต่อยเสยใส่ศัตรูกลางอากาศ
;เบต้าเครสเซนท์สแลช (ベータクレセントスラッシュ)
 ท่าปล่อยใบมีดแสงซึ่งผ่าได้แม้กระทั่งลำแสงออกไปฟันศัตรู พัฒนามาจากท่า อุลตร้าเวอร์ติคัลกิโยติน ของเอซ
;สเปซ Z (スペースZ)
 ท่าลำแสงสเปซ Q ที่อุลตร้าแมนเอซถ่ายทอดให้เซต ซึ่งเซตนำมาปรับใช้ในรูปแบบของตน และใช้มันกำจัดบาราบะได้สำเร็จ
;เซสเทียมไดร์ฟ (ゼスティウムドライブ)
ท่าที่ใช้แส้ลำแสงคู่ฟาดฟันศัตรู เป็นท่าที่พัฒนาจาก ทีก้าสไลเซอร์ ของทีก้า แฟลชไซคล่าร์ ของไดน่า โฟตอนเอดจ์ ของไกอา
;แกมม่าอิลูชั่น (ガンマイリュージョン)
ท่าที่ใช้ในการเรียกอุลตร้าแมนทั้ง 3 ในรูปแบบโฮโลแกรมแสงสีทองของ ทีก้า, ไดน่า และ ไกอา ออกมาโจมตีศัตรูพร้อมกันในคราวเดียว โดยแต่ละคนจะปล่อยท่าไม้ตายที่ทรงพลังที่สุดออกมา
;แกมม่าฟรีซเซอร์ (ガンマフリーザー)
ท่าที่พัฒนาจาก ทีก้าฟรีซเซอร์ ของทีก้าสกายไทป์ เป็นการยิงกระสุนเยือกแข็งไประเบิดเหนือศัตรูเพื่อกระจายไอเย็นและสกัดการเคลื่อนไหว
;แกมม่าธรู (ガンマスルー)
พลังย่อส่วนร่างตนเอง และทะลุผ่านร่างศัตรูด้วยช่องว่างมิติที่สร้างขึ้น เพื่อเข้าไปทำลายจากภายใน
;เดลต้าครอสช็อต (デルタクロスショット)
ท่าฟันดาบออกไปเป็นพลังงานรูปจันทร์เสี้ยวคล้ายกับ เบเรียลเดธไซธ์ ของเบเรียล
;เดธเซียมคลอว์ (デスシウムクロー)
ท่าไม้ตายท่าแรกของเบเรียร็อค ใช้โดยกดปุ่มหลังด้ามจับ 1 ครั้ง เซตจะแทงดาบลงพื้นจนเกิดเป็นคลื่นพลังงานรูปกรงเล็บของเบเรียลทิ่มแทงศัตรู
;เดธเซียมแฟงก์ (デスシウムファング)
ท่าไม้ตายท่าที่ 2 ของเบเรียร็อค ใช้โดยกดปุ่มหลังด้ามจับ 2 ครั้ง เซตจะใช้เบเรียร็อคยิงกระสุนพลังงานขนาดใหญ่ออกไป ปรากฏเป็นใบหน้าของเบเรียลกลืนกินศัตรู
;เดธเซียมสแลช (デスシウムスラッシュ)
ท่าไม้ตายหลักของเบเรียร็อค ใช้โดยกดปุ่มหลังด้ามจับ 3 ครั้ง เป็นท่าที่มีอานุภาพสูงสุด โดยรวมพลังงานทั้งหมดไว้ที่คมดาบ และฟันศัตรูอย่างต่อเนื่องเป็นรูปตัว Z
;คลื่นแสงเดธเซียม (ゼスティウム光輪)
;แลนซ์คัทเตอร์ (ランスカッター)
ท่าที่ใช้เซตแลนซ์แอโร่ที่รวมพลังไว้ที่ใบมีดฟาดฟันศัตรู
;แอโร่ช็อต (アローショット)
ท่าที่ใช้โดยดึงคันโยกบนเซตแลนซ์แอโร่ จะเป็นการยิงธนูแสงโจมตี
;เซตแลนซ์ไฟเยอร์ (ゼットランスファイヤー)
ท่ายิงเปลวไฟจากเซตแลนซ์แอโร่เผาไหม้ศัตรู
;เซตไอซ์แอโร่ (ゼットアイスアロー)
ท่ายิงธนูน้ำแข็งใส่ศัตรูเพื่อแช่แข็งสกัดการเคลื่อนไหวก่อนจะระเบิด
;ไลท์นิ่งเจเนอเรด (ライトニングジェネレード)
ท่าไม้ตายที่ใช้อุลตร้าเมดัลของคอสมอส, เน็กซัส, เมบิอุส เป็นการเรียกสายฟ้าที่เกิดจากการรวมพลังงานบนท้องฟ้ามาผ่าใส่ศัตรู
;M78 ริว ทัตสึมากิเซ็นโคซัน (M78流・竜巻閃光斬, ดาบประกายแสงสลาตัน M78)
ท่าไม้ตายที่ใช้อุลตร้าเมดัลของโซฟี่, แจ็ค, เจ้าพ่ออุลตร้า ทำให้เซตไรเซอร์ปล่อยใบมีดแสงออกมาใช้ต่อสู้แบบดาบ และ สามารถใช้ท่าไม้ตายกงจักรแสงยักษ์ได้ โดยมีกระบวนท่าไม้ตายหลักคือ ใช้ดาบแสงกวัดแกว่งสร้างพายุหมุน พัดศัตรูลอยขึ้นไปในอากาศ ก่อนจะขว้างกงจักรแสงขนาดใหญ่ออกไปสะบั้นศัตรูให้แยกเป็นเสี่ยง ๆ
;กาแล็คซี่เบิสต์ (ギャラクシーバースト)
ท่าไม้ตายที่ใช้อุลตร้าเมดัลของกิงกะ, เอ็กซ์, ออร์บ มีลักษณะเดียวกับท่า กาแล็คซี่เบิร์ส ของจีด กาแลคซี่ไรซิ่ง ซึ่งเป็นการใช้ Z ไรเซอร์รวมพลังงานแสงและฟันเป็นคลื่นระเบิดใส่ศัตรู
ปรากฏในบทที่ 3 เป็นเรื่องราวช่วงที่เซตขณะเป็นนักรบอุลตร้าที่เพิ่งได้รับการบรรจุ เป็นเจ้าหน้าที่ผู้พิทักษ์อวกาศหมาด ๆ ได้รับคำสั่งจากอุลตร้าแมนเมบิอุสให้ไปเป็นกำลังเสริมให้กับนักรบอุลตร้าคนอื่นๆ เพื่อต่อกรกับเซตโตะและเหล่ากองทัพเซ็ตตอน โดยร่วมสู้กับนักรบอุลตร้าคนอื่น ๆ ทั้งที่ในตอนนั้นยังมีพลังไม่แกร่งเท่าปัจจุบัน หลังจากจบการต่อสู้ของแอบโซลูท ทาร์ทารัส ทางนครแห่งแสงได้แจ้งว่ามีสัตว์ประหลาดบุกรุกศูนย์วิจัยซึ่งนั่นก็คือฉลามอวกาศ เกเนการ์ก ทำให้เซตและซีโร่ต้องตามล่าตัวเกเนการ์ค ไปจนถึงระบบสุริยะของมนุษย์ และเป็นเรื่องราวเรื่มต้นในตอนที่ 1
ปรากฏในตอนที่ 7 - 8 เซตกับฮารุกิ ได้ไล่ตาม มนุษย์ดาวบารอสซ่า ที่ขโมยหุ่นคิงโจของหน่วยสโตเรจไป หนำซ้ำยังขโมยอุลตร้าเมดัลของฮารุกิไปด้วย และใช้สัตว์ประหลาดบูลต้อนเปิดประตูมิติ ข้ามมายังโลกของทริกเกอร์ ในการแปลงร่าง ฮารุกิจึงต้องเปลี่ยนไปใช้ GUTS สปาร์คเลนส์ และ GUTS ไฮเปอร์คีย์ ที่เขาขอให้อาคิโตะช่วยสร้างให้ นอกจากนี้สามารถเปลี่ยนร่างต่อสู้ด้วย GUTS ไฮเปอร์คีย์ หลังจากที่ได้อุลตร้าเมดัลคืนมา
เซตได้เข้าร่วมการต่อสู้กับเผ่าแอบโซลูเที่ยน พร้อมกับนักรบอุลตร้ารุ่นพี่คนอื่น ๆ หลังจากการปรากฏตัวของ แอบโซลูท ทาร์ทารัส ที่รวบรวมกองทัพสัตว์ประหลาดและมนุษย์ต่างดาว รวมทั้งกองทัพชาวแอบโซลูเทียนจาก เดอะคิงด้อม มาเปิดศึกเต็มรูปแบบ ตัวเซตในช่วงเวลานี้ ได้ผ่านภารกิจบนโลกมนุษย์ และแยกทางกับฮารุกิชั่วคราว ซึ่งเรื่องราวในส่วนนี้เป็นเหตุการณ์ก่อนหน้าที่ทาร์ทารัส และ เดียโบโล ที่จะข้ามมิติไปยังจักรวาลของทริกเกอร์ เพื่อชิงอีเทอร์นิตี้คอร์ และเกิดการต่อสู้กับกลุ่มมนุษย์ยักษ์ฝ่ายมืด
;กาแล็กซี่ไรซิ่ง (ギャラクシーライジング)
ร่างใหม่ของจี๊ด ที่ใช้อุลตร้าเซตไรเซอร์ ร่วมกับ อุลตร้าเมดัลของกิงกะ, เอ็กซ์ และ ออร์บ ในการแปลงร่าง โดยอุลตร้าแมน ฮิคาริ ส่งมาให้ริคุใช้งานแทนจี๊ดไรเซอร์ที่ชำรุดอยู่ มีลักษณะคือ ส่วนหัวเหมือนกับร่าง พรีมิทีฟ แต่ร่างกายมีลักษณะเหมือนสวมชุดเกราะ โดยมีความสามารถด้าน ความเร็ว พละกำลัง ท่าไม้ตาย จากอุลตร้าแมนทั้ง 3 คนรวมอยู่ด้วยพลังจาก อุลตร้าเซตไรเซอร์ และ อุลตร้าเมดัลทั้ง 3 มีท่าไม้ตายคือ กาแลคซี่เบิร์สต์ และ เร็กกิ้งฟินิกซ์
คำประกาศในการใช้พลังคือ ไลฟ์! ยูไนท์! อัพ! อุลตร้าแมนกิงกะ, อุลตร้าแมนเอ็กซ์, อุลตร้าแมนออร์บ จงมารวมกัน ! ดวงดาวที่ส่องประกาย ! (ライブ！ユナイト！アップ！ウルトラマンギンガ、ウルトラマンエックス、ウルトラマンオーブ。集うぜ！ キラ星!!)
ปรากฏตัวในตอนที่ 1, 6 - 7 ดูเพิ่มเติมที่ อุลตร้าแมนซีโร่#อุลตร้าแมน Z ในตอนที่ 1 ได้ฝากฝัง อุปกรณ์ อุลตร้าเซตไรเซอร์ ไว้ให้กับเซต ก่อนจะถูกสัตว์ประหลาด 4 มิติ บูลตั้น ดูดกลืนเข้าไป หลังจากติดอยู่ในมิติพิศวงของบูลตั้นอยู่พักใหญ่ ซีโร่ก็ได้ใช้ร่างไชนิ่ง เพื่อย้อนเวลากลับจนกระทั่งหลุดออกมาได้ และรีบรุดมายังดาวโลกทันที ซึ่งขณะนั้น เซต และ จี๊ด กำลังเสียเปรียบในต่อสู้กับเซเรโบร ที่ใช้อสูรหลอมรวมเบเรียล ทุกตัวที่เคยปรากฏมาจัดการอุลตร้าแมนทั้ง 2 ซีโร่เข้าช่วยพวกเขาไว้ได้ทัน และร่วมมือกันปราบเซเรโบรจนเอาชนะได้ในที่สุด หลังจบการต่อสู้ ซีโร่ได้กล่าวชื่นชมเซต ที่ฝีมือพัฒนาขึ้นกว่าก่อนมาก และเขากับริคุ ก็เดินทางออกสู่อวกาศเพื่อรับภารกิจต่อไป 
ปรากฏตัวในตอนที่ 19 หนึ่งในสมาชิก 6 พี่น้องอุลตร้า เขารีบเดินทางมายังโลก เพราะได้รับสัญญาณสุดยอดอสูรจากเอซเมดัลที่อยู่กับเซต และยังช่วยเซตต่อกรกับสุดยอดอสูร บาราบะ โดยถ่ายพลังงานลำแสง สเปซ Q ให้เซตประยุกต์ใช้เป็นลำแสง สเปซ Z ทั้งนี้ได้เผยว่าเอซเป็นพ่อบุญธรรมของเซต และยังเป็นผู้ตั้งชื่อให้กับเซตอีกด้วย แม้ว่าจะเป็นพ่อบุญธรรมของเซต แต่เซตนับถือว่าเป็นพี่ตามยศของกลุ่มพี่น้องอุลตร้า
สโตเรจ.
หุ่นประจัญบาน.
หุ่นยนต์รบที่ทางสโตเรจสร้างขึ้นมาเพื่อต่อกรกับสัตว์ประหลาด นอกจากนี้สามารถป้องกันจากภัยพิบัติของสัตว์ประหลาด รวมทั้งเก็บกู้เศษซากสัตว์ประหลาด หรือสิ่งปลูกสร้างที่ถูกทำลาย รวมถึงอุบัติภัยอื่น ๆ เจ้าหน้าที่ปฏิบัติการหลักอยู่ 2 คนคือ ฮารุกิ และ โยโกะ
*ส่วนสูง: 55 เมตร
*น้ำหนัก: 38,000 ตัน
หุ่นประจัญบานต่อต้านสัตว์ประหลาดตัวที่ 1 ของหน่วยสโตเรจ เป็นหุ่นประเภทเน้นพละกำลัง สร้างโดยทุนของกองกำลังป้องกันโลกสาขาญี่ปุ่น ภายในตัวของมีแบตเตอรี่ติดตั้งอยู่ 3 แท่ง โดยแบตเตอรี่ 1 แท่ง จะสามารถใช้งานได้ 1 นาที จึงมีเวลาออกไปปฏิบัติภารกิจจริงได้เพียง 3 นาที เท่านั้น เวลาเดินทางจากฐานทัพไปยังพื้นที่ปฏิบัติภารกิจ ใช้บูสเตอร์ที่ติดอยู่ข้างหลังในการบิน ซึ่งไม่นับรวมอยู่ในเวลาปฏิบัติภารกิจดังกล่าว นอกจากใช้งานปฏิบัติการต่อสู้แล้ว สามารถไปปฏิบัติภารกิจอื่นๆ ได้เช่น เวลาที่ช่วยนำซากอิฐซากปูนออกสามารถเชื่อมต่อสายเพื่อจ่ายไฟไปเลี้ยงให้ตัวหุ่นได้ อย่างไรก็ตามในตอนที่ 14 เซเวนเกอร์ถูกปลดระวาง และเคลื่อนย้ายไปยังพิพิธภัณฑ์ แต่ในตอนที่ 22 ได้กลับมาใช้งานอีกครั้งในช่วงที่จัดแสดงโชว์ตัวของหุ่นประจัญบาน และรับมือกับการมาของบารอสซ่ารุ่นที่ 3 ในตอนที่ 25 เซเวนเกอร์ได้ปรากฏตัวอีกครั้งในศึกสุดท้ายระหว่างเดธทรูดอสโดยเพิ่มพาร์ทใหม่คือแขนส่วนสว่าน
;หุ่นประจัญบานหมายเลข 1 รุ่นปรับปรุง สเปซเซเวนเกอร์ (特空機1号改 宇宙セブンガー)
ปรากฏครั้งแรกใน เซเวนเกอร์ไฟท์ เป็นหุ่นเซเวนเกอร์ที่ได้รับการอัพเกรดขึ้นมา ทำให้สามารถทำการวาร์ป และออกปฏิบัติการในอวกาศได้ รวมทั้งได้รับเพิ่มพลังจากข้อมูลของคิงโจเข้ามา นอกจากนี้ห้องนักบินได้ขยายพื้นที่เพิ่มขึ้นจากโดยสารได้ 1 คนเป็น 2 คน และแบตเตอรี่ได้รับการแก้ไขให้มีประสิทธิภาพสูงขึ้นและสามารถใช้งานได้นานกว่ารูปแบบปกติ
*ส่วนสูง: 58 เมตร
*น้ำหนัก: 50,000 ตัน
หุ่นประจัญบานต่อต้านสัตว์ประหลาดตัวที่ 2 ของหน่วยสโตเรจ เป็นหุ่นประเภทเน้นความเร็ว มีความเร็วการเคลื่อนที่เหนือกว่า เซเวนเกอร์ เป็น 2 เท่า สามารถพ่นไอเจ็ทจากรูท่อขับดันในแต่ล่ะส่วนของร่างกาย เพื่อเคลื่อนที่ด้วยความเร็วสูง แม้จะมีประสิทธิภาพสูงในด้านพลังงาน แต่กลับมีปัญหาในเรื่องปริมาณความจุขนาดใหญ่ของแบตเตอรี่ ที่ทำให้ต้องเสียเวลาถึง 4 วัน ในการชาร์จพลังงาน จึงไม่สามารถขยับได้ แต่ว่ายูกะ ได้ใช้เศษชิ้นส่วนเขาของเนรอนก้าทำให้สามารถขยายพลังงานไฟฟ้าได้ เป็นผลทำให้ได้ออกรบเป็นครั้งแรก ด้วยการต่อสู้กับ เทเลสด้อน หลังจากนั้นระบบเพิ่มพลังงานไฟฟ้าของเนรอนก้า ก็ถูกนำมาประยุกต์ใช้ ในการพัฒนาแบตเตอรี่ให้มีกำลังส่งมากขึ้น และสามารถชาร์จไฟได้เต็มเร็วกว่าเดิม จึงส่งผลให้สามารถเคลื่อนไหวได้เป็นเวลานานมากกว่าเซเวนเกอร์
*ส่วนสูง: 65 เมตร
*น้ำหนัก: 23,000 ตัน
หุ่นประจัญบานต่อต้านสัตว์ประหลาดตัวที่ 3 ของหน่วยสโตเรจ เป็นหุ่นยนต์ที่เกิดจากการนำคิงโจที่มนุษย์ดาวบารอสซ่าขโมยมาดัดแปลงใหม่ เพื่อใช้เป็นกำลังรบของหน่วย โดยการวิเคราะห์แหล่งพลังงานขับเคลื่อนของ คิงโจ แล้วติดตั้งเครื่องยนต์หลักเข้าไป จนทำให้มีกำลังขับเคลื่อนมากกว่า วินดั้ม ถึง 5 เท่า นอกจากนี้ยังมีสามารถเปลี่ยนรูปร่างได้ถึง 3 รูปแบบ คือ โหมดหุ่นยนต์ (รูปแบบเดิน 2 ขา พลังขับสูง), โหมดแยกส่วน (รูปแบบรบด้วยยานแยกส่วน) และ โหมดรถถัง (รูปแบบยุทโธปกรณ์เอนกประสงค์ขับเคลื่อนที่อัตโนมัติ) ในช่วงแรกที่ทดลองใช้การควบคุมยังไม่สเถียร แม้ว่าตัวหุ่นยนต์มีแรงขับสูงก็ตาม
;ยานในโหมดแยกส่วน
;เฮดไฟเตอร์ (ヘッドファイター)
ส่วนหัวที่แยกออกมาเป็นยานบิน
;เบรสแท็งค์ (ブレストタンク)
ส่วนลำตัวท่อนบนที่แยกออกมาเป็นรถถัง
;คอร์ชิพ (コアシップ)
ห้องนักบินของตัวหุ่น แยกออกมาเป็นยานขนาดเล็ก สามารถสั่งการส่วนอื่นจากในนี้ได้
;เลกแคริเออร์ (レッグキャリアー)
ส่วนลำตัวท่อนล่างที่แยกออกมาเป็นรถบรรทุกเทรเลอร์ขนาดใหญ่ ซึ่งมีกำลังขับสูงขนาดขนย้ายสัตว์ประหลาดได้ 
;อาวุธและระบบ
;ปืนอนุภาคเพดาเนี่ยม ความยาว 26 คาลิเบอร์ ขนาดลำกล้อง 750 มิลลิเมตร (26口径750ミリペダニウム粒子砲)
;ระบบโจมตีด้วยหมัดเหล็กในระยะประชิด เพดาเนี่ยมแฮมเมอร์ (近接鉄拳攻撃システム ベダニウムハンマー)
;ระบบยิงกระสุนนำวิถีเพดาเนี่ยมแบบรัวต่อเนื่องหลายนัด (多連装ペダニウム誘導弾発射システム) หรือ MPLRS
;หุ่นประจัญบานหมายเลข 4 อุลตรอยด์ซีโร่ (特空機4号 ウルトロイドゼロ)
*ส่วนสูง: 55 เมตร
*น้ำหนัก: 50,000 ตัน
หุ่นประจัญบานต่อต้านสัตว์ประหลาดตัวที่ 4 เป็นหุ่นยนต์ที่กองกำลังพิทักษ์โลกสาขาญี่ปุ่นสร้างขึ้นมา โดยถูกสร้างพื้นฐานมาจากข้อมูลของอุลตร้าแมนที่ปรากฏบนโลกทั้งหมด ตัวหุ่นยนต์สร้างด้วยเพดาเนียมเอนจินที่มีต้นแบบจากคิงโจ รวมถึงติดตั้งปืนใหญ่ทะลายมิติ D4 เรย์ ที่สมบูรณ์แบบ และด้วยการสร้างอุลตรอยด์ซีโร่นั้นทำให้ฝูงสัตว์ประหลาดในโลกเกิดปฏิกิริยาอาละวาดขึ้นมา แต่ก่อนที่จั๊กเลอร์จะทันได้ใช้ประโยชน์จากมันตามแผน เซเรโบรก็ปรากฏตัวขึ้นและชิงไปเปลี่ยนให้เป็นสุดยอดสัตว์ประหลาดจอมทำลายล้าง เดสทรูดอส ด้วยการป้อนพลังจากไคจูเมดัลทั้งหมดใส่ในตัว อุลตรอยด์ซีโร่ ผนวกกับที่ได้ดูดกลืนเรดคิงเข้าไปด้วยอีก 1 ตัว
รถยนต์สุดล้ำสมัยของหน่วย สโตเรจ เป็นรถยนต์พลังงานไฟฟ้า
ปืนไรเฟิลลำแสง เป็นปืนประจำกายของเจ้าหน้าที่ สโตเรจ เมื่อออกปฏิบัติการภาคสนาม
* ส่วนสูง: 67 เมตร
* น้ำหนัก: 6 หมื่นตัน
สัตว์ประหลาดที่บุกรุกอาณาจักรแห่งแสงและกลืนเซเรโบรที่เพิ่งขโมยอุลตร้าเซตไรเซอร์ พร้อมกับอุลตร้าเมดัลส่วนหนึ่งที่มาจากหน่วยวิจัยของฮิคาริเข้าไปด้วย หลังถูกเซตกำจัด อุลตร้าเมดัล ที่ถูกขโมยมาพร้อมกับเซเรโบร จึงกระจัดกระจายไปหลายพื้นที่ในญี่ปุ่น ทำให้เกิดการตามล่าแย่งชิงเมดัลกันระหว่าง ฮารุกิ เซเรโบร และ จั๊กเลอร์ มีลักษณะเด่นคือ มีปากขนาดใหญ่สามารถกลืนกินวัตถุได้ทุกชนิด และขณะบินจะมีลักษณะเหมือนปล่อยไอพ่นออกมาจากด้านหลัง
* ส่วนสูง: 75 เมตร
* น้ำหนัก: 45,000 ตัน
สัตว์ประหลาดที่ถูกสร้างจากพลังของไคจูเมดัลของกอลซ่า, เมลบ้า, ซูเปอร์คอว์ฟ สามารถปล่อยลำแสงคลื่นเสียงความถี่สูงออกมาจากหน้าผาก ยิงลำแสงพิศดารออกมาจากดวงตาของ เมลบ้า ที่อยู่บนหัว และปล่อย กระสุนแสงทำลายล้าง ออกมาจากใบหน้าของ ซูเปอร์คอว์ฟ ที่อยู่ตรงท้องได้ หากเพิ่มพลังจากเมดัลของ เรย์คิวบัส และ กังคิว จะกลายเป็น ไฟฟ์คิง 
ในช่วงแรกผู้ใช้คือคาบุรากิ แต่หลังจากนั้นก็ถูกจักเลอร์ชิงไปใช้งานแทน 
* ส่วนสูง: 2 - 53 เมตร
* น้ำหนัก: 100 กก. - 25,000 ตัน
* ถื่นที่อยู่: ดาวบารอสซ่า
มนุษย์ต่างดาวที่ขึ้นชื่อว่าเป็นโจรสลัดอวกาศ มักชกชิงอาวุธหรือสมบัติจากมนุษย์ดาวอื่น ๆ มาเป็นของตน มีความสามารถพิเศษคือ สามารถควบคุมบังคับจิตใจด้วยก้นหอยที่อยู่บนมือให้อีกฝ่ายดู เพื่อสะกดการเคลื่อนไหว และด้วยความที่เผ่าพันธุ์ของชาวดาวบารอสซ่าในการเพิ่มประชากรโดยวางไข่ ซึ่งการวางไข่แต่ละครั้งจะมีจำนวนทั้งหมด 10,000 คน จึงหมายความว่ายังมีพี่น้องอีก 9,999 คน แม้จะโดนกำจัดไป 1 คน
;รุ่นที่ 1
ปรากฏในตอนที่ 9 และ 10 ปรากฏตัวพร้อมกับหุ่นยนต์อวกาศคิงโจมายังโลกเพื่อชิงอุลตร้าเมดัล แต่หลังจากที่เซตชนะคิงโจแล้วสโตเรจนำคิงโจไป ก็ได้บุกรุกฐานทัพสโตเรจเพื่อเอาหุ่นคิงโจคืนมา แต่ไม่สำเร็จเพราะจักเลอร์ช่วยเหลือไว้ ทั้งนี้บารอสซ่ารุ่น 1 ถูกเซตสังหารด้วยท่าดาบประกายแสงสลาตัน M78 โดยก่อนที่จะกำจัด ได้ประกาศว่ามีพี่น้องอีก 9,999 คนพร้อมที่จะมายังโลกเพื่อแก้แค้น มนุษย์ดาวบารอสซ่ารุ่นที่ 1 ไม่สามารถพูดภาษาชาวโลกได้ แต่สามารถใช้มือจับหัวของมนุษย์โลก เพื่อสื่อสารเป็นภาษามนุษย์ได้ราวกับใช้เครื่องแปลภาษา
;รุ่นที่ 2
ปรากฏในตอนที่ 16 และ 17 ปรากฏหลังจากปราบเม็ทสึโบรอส มาที่โลกเพื่อล้างแค้นให้กับ บารอสซ่ารุ่นที่ 1 ที่ถูกเซตสังหารไป โดยปรากฏตัวในร่างขนาดยักษ์ และสามารถพูดภาษามนุษย์ได้ พร้อมชิงดาบเบเรียร็อคไป ก่อนที่เบเรียร็อคจะตกไปอยู่ในมือจั๊กเลอร์ และกลับไปหาเซตในภายหลัง ทั้งนี้สามารถขยายร่างเองได้ด้วยการกินเมล็ดผลต้นจูรัน และมีอาวุธประจำตัวคือกาแล็คตรอนเวล
;รุ่นที่ 3
ปรากฏในตอนที่ 22 เป็นน้องชายของรุ่นที่ 1 และรุ่นที่ 2 โดยเป็นคนสุดท้องของกลุ่มชาวดาวบารอสซ่า มีอาวุธประจำตัวคือกระบองโกลอนของโกลอนธันเดอร์
;รุ่นที่ 4
ปรากฏในอุลตร้าแมนทริกเกอร์ นิวเจนเนอเรชั่นทีก้า ตอนที่ 7 เป็นหนึ่งในพี่น้องของชาวดาวบารอสซ่า ในจักรวาลที่มีอุลตร้าแมนเซตและหน่วยสโตเรจ ได้เข้ามาที่โลกมนุษย์ด้วยการขโมยหุ่นประจัญบานหมายเลข 3 คิงโจสโตเรจคัสตอม ทั้งนี้ได้มาพร้อมกับเคดาเมียร์ สัตว์ประหลาดจิ๋วที่สามารถพูดภาษามนุษย์ได้ ทั้งนี้ในการไล่ล่า บารอสซ่ารุ่นที่ 4 ได้เรียกบูลตั้นขึ้นมา เพื่อให้เซตและสเปซเซเวนเกอร์ดูดเข้าไปในยังมิติอื่น แต่ตนเองและหุ่นที่ขโมยก็พลาดท่าถูกดูดเข้าไปในประตูมิติด้วยเช่นกัน ในระหว่างช่องว่างมิติได้เข้าต่อสู้กับฮารุกิและได้ฟันอุลตร้าเซตไรเซอร์ของฮารุกิจนชำรุดและได้ขโมยเซตโฮลเดอร์ที่บรรจุอุลตร้าเมดัลซึ่งเป็นขุมพลังหลักในการแปลงร่าง
* ส่วนสูง: 60 เมตร
* น้ำหนัก: 72,000 ตัน
* ถื่นที่อยู่: อวกาศ
สัตว์ประหลาดกึ่งจักรกลที่ตกหล่นลงมายังโลกในสภาพจำศีลเมื่อประมาณ 10 ปีก่อน มีลักษณะเด่นคือด้านหลังมีปืนใหญ่ติดตั้งอยู่ มักจะกินขยะต่างๆอย่างเช่น เศษเหล็ก เข้าไปเพื่อเติมพลังงาน เนื่องจากมันมีร่องรอยของการดัดแปลงทางพันธุกรรม จึงสันนิษฐานว่ามันอาจจะเป็นอาวุธชีวภาพจากกลุ่มใดกลุ่มหนึ่ง นอกจากนี้ยังเป็นข้อมูลต้นแบบและพัฒนาของหุ่นประจัญบานของสโตเรจอีกด้วย
ในนิยายภาพอุลตร้าแมน Z โจเซ็นชูได้เผยข้อมูลเพิ่มเติมในภายหลังจากออกอากาศจบเรื่องว่า ตัวจริงของกรูจิโอไรเด็นคือซาจิทาริ มือสไนเปอร์หญิงที่มาจากดาว O-50 อดีตสมาชิกสหพันธ์อวกาศ ที่ถูกทอดทิ้งหลังจากที่สมาชิกในทีมเสียชีวิตไป จึงได้กลับมายังดาวเคราะห์ O-50 เพื่อขึ้นไปพิชิตยอดเขาแห่งนักรบ แต่ด้วยความบิดเบี้ยวที่อยู่ในใจ ทั้งความสับสนและความโกรธแค้นที่มีมากไป ทำให้ได้รับพลังในการแปลงร่างเป็นสัตว์ประหลาดมาแทน ภายหลัง ซาจิทาริที่กลายเป็นสัตว์ประหลาดกลูจิโอ ได้ร่วมมือกับพ่อค้าอวกาศที่ค้าขายอาวุธชื่อ ฟาราริส เพื่อแก้แค้นพวกสหพันธ์อวกาศที่ไร้ซึ่งจรรยาบรรณ จึงได้นำดัดแปลงร่างกายของซาจิทาริให้เป็นสัตว์ประหลาดที่มีร่างกายกึ่งจักรกล พร้อมกับสมองของเธอก็ถูกดัดแปลงใหม่ทั้งหมด จึงถือกำเนิดของสัตว์ประหลาดที่ชื่อกลูจิโอไรเด็น ทำให้กลายเป็นหุ่นเชิดและได้ทำลายล้างเมืองหลวงของสหพันธ์อวกาศจนพินาศ จนในที่สุดกลูจิโอไรเด็นที่ใช้พลังไปจนหมด ก็เปลี่ยนสภาพเป็นอุกกาบาต แล้วเตรียมมุ่งหน้าไปยังดาวเคราะห์ดวงใหม่โดยมีจั๊กลาส จั๊กเลอร์ เข้าไปติดตามด้วย
* ส่วนสูง: 80 เมตร
* น้ำหนัก: 60,000 ตัน
* ถื่นที่อยู่: พื้นที่ภูเขาใกล้เมืองฟุคามะ
สัตว์ประหลาดที่แปรสภาพจากอุลตรอยด์ซีโร่ ผู้ที่กำเนิดคือเซเรโบรที่สิงร่างโยโกะโดยนำไคจูเมดัลทั้งหมดรวมถึงเบเรียลเมดัล ซึ่งเกิดจากการดูดซับพลังของไคจูเมดัลที่รวบรวมมาทั้งหมดและสัตว์ประหลาดที่จำศิลอยู่ตามสถานที่ต่างๆ ทั่วโลกประกอบไปด้วย เครเซนท์, ดันกัน, เอิร์ธตรอน, เบิร์ดดอน, ซาตานบีเทิล, มาจาบ้า และ เรดคิง B จนกลายเป็นเดธทรูดอส
;สัตว์ประหลาดใต้พิภพรุ่นอัพเกรด เอริมาคิเทเลสด้อน (強化地底怪獣 エリマキテレスドン, สัตว์ประหลาดใต้พิภพรุ่นอัพเกรด เทเลสด้อนมีแผงคอ)
* ส่วนสูง: 60 เมตร
* น้ำหนัก: 125,000 ตัน
ร่างเพิ่มพลังที่เกิดจากพลังของจิราสเมดัล ทำให้เทเลสด้อนเพิ่มส่วนแผงคอแบบเดียวกับจิราส
ร่างแปลงของจักกรัส จักเลอร์ อดีตนักรบแห่งดาว O-50 มีพลังกายเหนือกว่ามนุษย์ปกติ ถนัดใช้เพลงดาบจิตอสรพิษ เป็นสหายเก่าของ คุเรไน ไก หรือ อุลตร้าแมนออร์บ หลังต่อสู้กันและปรับความเข้าใจกันแล้ว จักเลอร์ก็แยกตัวออกเดินทางเพียงลำพัง และกลับมาปรากฏตัวอีกครั้งในฐานะหัวหน้าหน่วยสโตเรจ เขาชอบย้ำกับริคุว่าตนเองกลับใจเป็นฝ่ายธรรมะแล้ว แต่ถึงกระนั้นยังจับตามองระหว่างฮารุกิและเซเรโบร ถูกฮารุกิเรียกว่า มนุษย์ต่างดาวหนาม 
ทุกครั้งที่ปฏิบัติการในฐานะจักเลอร์ เฮบิคุระมักจะอ้างว่าไปเข้าห้องน้ำทุกครั้ง 
;จอมมารอสูรรวมร่าง เซพแพนดอน (合体魔王獣 ゼッパンドン)
ร่างฟิวชั่นรูปแบบสัตว์ประหลาดของจักเลอร์ ที่ใช้ไคจูเมดัลของ เซตตอน, แพนตอน และ มากะโอโรจิ ขั้นตอนในการแปลงร่างแตกต่างจากตอนที่ใช้ ดาร์คริงก์แสกนไคจูการ์ดของ เซตตอน และ แพนตอน
 ร่างฟิวชั่นรูปแบบสัตว์ประหลาดของเบเรียลที่ปรสิตเซเรโบรที่สิงร่างของคาบุรากิ ใช้ในการแปลงร่างโดยใช้ไคจูเมดัล อุลตร้าแมนเบเรียล เป็นตัวหลักในการแปลงร่าง ซึ่งร่างดังกล่าวเป็นสัตว์ประหลาดรูปแบบเดียวกับที่ ฟุคุอิเดะ เคย์ ใช้ไคจูแคปซูลแปลงร่างมาก่อน
;อสูรเบเรียลฟิวชั่น สคัลโกโมร่า (ベリアル融合獣 スカルゴモラ)
 ร่างฟิวชั่นรูปแบบสัตว์ประหลาดของเบเรียล ที่ใช้ไคจูเมดัลของ อุลตร้าแมนเบเรียล, โกโมร่า, เรดคิง โดยประโยคการใช้พลังจะเรียกว่า เบเลียล สัตว์ประหลาดโบราณ สัตว์ประหลาดกระดูก ในการแปลงร่าง
;อสูรเบเรียลฟิวชั่น ธันเดอร์คิงเลอร์ (ベリアル融合獣 サンダーキラー)
 ร่างฟิวชั่นรูปแบบสัตว์ประหลาดของเบเรียล ที่ใช้ไคจูเมดัลของ อุลตร้าแมนเบเรียล, เอชคิลเลอร์, เอเลคิง โดยประโยคการใช้พลังจะเรียกว่า เบเลียล ยอดมนุษย์ต่างมิติ สัตว์ประหลาดอวกาศ ในการแปลงร่าง
;อสูรเบเรียลฟิวชั่น เพดาเนียมเซ็ตต้อน (ベリアル融合獣 ペダニウムゼットン)
 ร่างฟิวชั่นรูปแบบสัตว์ประหลาดของเบเรียล ที่ใช้ไคจูเมดัลของ อุลตร้าแมนเบเรียล, เซตตอน, คิงโจ ในการแปลงร่าง
เกิดจากการเพิ่มพลังของไคจูเมดัลของ เรคิวบัส และ กัง Q ให้กับ ไทรคิง กลายเป็นสัตว์ประหลาดรวมร่าง 5 ตัว
หุ่นยนต์ของมนุษย์ดาวเพตัน ที่บารอสซ่าขโมยมาแล้วมายังโลกเพื่อขโมยอุลตร้าเมดัลที่อยู่บนโลกหลังจากที่เซตเอาชนะคิงโจ หน่วยสโตเรจก็นำหุ่นยนต์นี้ไปทำการดัดแปลงใหม่กลายเป็นคิงโจสโตเรจ
สัตว์ประหลาดผู้ชื่นชอบการกินเหรียญเงินเป็นอาหาร เป็นมิตรกับคน และมีอุปนิสัยเหมือนเด็กประถม คาเนก้อนที่หิวจัดเผลอกินอุลตร้าเมดัลเข้าไป ทำให้เขาเห็นภาพการต่อสู้ที่ผ่านมาของอุลตร้าแมนเซต และ ฮารุกิ ฮารุกิจึงต้องพยายามหาทางให้คาเนก้อนคายเหรียญอุลตร้าเมดัลออกมา
;สัตว์ประหลาดจอมทำลายล้าง เม็ทสึโบรอส (寄生破滅獣 メツボロス)
โฮโรโบรอสที่ได้รับพลังของไคจูเมดัล กาแล็กตรอน MK2 และ กิลวาริส มีลักษณะเพิ่มเติมคือเพิ่มส่วนหัวที่มาจากกาแล็กตรอน MK2 และเท้าส่วนหน้าที่มาจากกิลวาริส
อุปกรณ์แปลงร่าง และอาวุธหลักของ ฮารุกิ, ริคุ, คาบุรากิ เป็นไอเท็มที่ถูกสร้างและพัฒนาขึ้นโดยอุลตร้าแมนฮิคาริจากดินแดนแห่งแสง เพื่อต่อกรกับกลุ่มผู้ก่อความวุ่นวายในอวกาศ
ในรูปแบบการใช้งานของฮารุกิ และ ริคุ ซึ่งเป็นการใช้การแปลงร่าง เริ่มโดยกดไกเพื่อเปิดฮีโร่เกท แล้วไปที่อินเนอร์สเปซโดยเริ่มด้วยการติดตั้ง อุลตร้าแอคเซสการ์ด และใส่ อุลตร้าเมดัล จำนวน 3 เหรียญ ลงในช่อง ก่อนจะเลื่อนแผงด้านหน้าจากด้านซ้ายไปทางขวาเพื่อแสกน และกดไกปิดท้าย จะทำให้สามารถแปลงร่างหรือใช้พลังฟิวชั่นได้ หลังจากที่แปลงร่าง สามารถนำมาใช้เป็นอาวุธแบบใบมีดได้
ส่วนของเซเรโบรได้ขโมยอุลตร้าเซตไรเซอร์พร้อมถูกกลืนกินโดยเกเนการ์ก ใช้งานโดยเปิดเฟคฮีโร่เกทเพื่อไปที่อินเนอร์สเปซและทำการสร้างไคจูเมดัล หลังจากนั้นจึงใช้ อุลตร้าเซตไรเซอร์แปลงร่างเป็นสัตว์ประหลาดที่ผสมกับไคจูเมดัลที่ติดตั้งหรือเพิ่มพลังให้กับสัตว์ประหลาด
อุปกรณ์แปลงร่างของเฮบิคุระ หรือจักเลอร์ ที่ใช้พลังแห่งความมืดลอกเลียนแบบมาจาก อุลตร้าเซตไรเซอร์ ที่ชิงมาจากฮารุกิแล้วนำไปคืนภายหลัง ลักษณะตัวเครื่องเหมือนกับอุลตร้าเซตไรเซอร์ แต่สีตัวเครื่องเป็นสีแดงและสีดำ ซึ่งเสียงประกาศจะดุดันกว่า และการใช้งานนั้นจะแปลงร่างด้วยไคจูเมดัล เพื่อใช้แปลงร่างเป็นเซ็ตแพนต้อนและไทรคิง (ไฟฟ์คิง) สุดท้ายดาร์คเซตไรเซอร์ก็ถูกทำลายจากการต่อสู้กับไฟฟ์คิง
การ์ดที่เป็นกุญแจหลักในการใช้งานของอุลตร้าเซตไรเซอร์ บนการ์ดจะมีภาพและชื่อของผู้ใช้และร่างสถิตย์หรือร่างจำแลง
ไอเท็มรูปทรงเหรียญที่ถูกพัฒนาขึ้นพร้อมกับอุลตร้าเซตไรเซอร์บนดินแดนแห่งแสงโดยอุลตร้าแมนฮิคาริ มีซึ่งมีพลังของอุลตร้าแมนรุ่นก่อนสิงสถิตย์อยู่
อุลตร้าเมดัลที่ใช้ในการแปลงร่างเป็นเดลต้าไรส์คลอว์ มีลักษณะแตกต่างกันคือตัวกรอบเหรียญเป็นสีทอง เกิดจากพลังที่เกิดจากความสัมพันธ์เกี่ยวข้องกันของอุลตร้าเมดัลทำให้แปรสภาพขึ้นมา
กล่องเก็บอุลตร้าเมดัลของฮารุกิและริคุ โดยปกติจะเก็บไว้ที่เอวและมีลักษณะที่เตะตาเป็นอย่างมาก สร้างขึ้นด้วยวัตถุแร่ที่มนุษย์โลกไม่สามารถมองเห็นได้ มีเพียงฮารุกิซึ่งผนึกร่างกับเซตที่มองเห็น
เมดัลที่มีพลังของสัตว์ประหลาดเป็นหลัก ซึ่งต่างกับอุลตร้าเมดัลที่มีพลังของนักรบอุลตร้าที่สถิตย์อยู่ ส่วนใหญ่ไคจูเมดัลสร้างมาจากวัตถุที่เกี่ยวข้องกับสัตว์ประหลาดหรือมนุษย์ต่างดาวซึ่งสร้างโดยคาบุรากิ โดยสร้างข้อมูลจากเซลลูลาร์ลิควิด (セルラリーキド) และใช้เครื่องผลิตไคจูเมดัลที่มีชื่อว่า เมดัลกัตชา (メダルガッチャー) และนอกจากนี้จักเลอร์ยังสามารถสร้างออกมาจากพลังบางส่วน โดยลักษณะเมดัลจะแตกต่างกับอุลตร้าเมดัลคือ ไคจูเมดัลกรอบเป็นสีดำ
เศษเสี้ยวแห่งความชั่วร้ายที่มาจากเซลล์ของอุลตร้าแมนเบเรียล มีฤทธิ์ทำให้สัตว์ประหลาดเกิดความดุร้ายขึ้นกว่าปกติ
ร้องโดย เอ็นโด มาซาอากิ
ตอนที่ 1 - 13 ใช้เนื้อร้องท่อนที่ 1 แต่ในตอนที่ 14 เป็นต้นไปใช้เนื้อร้องท่อนที่ 2
ร้องโดย ทามากิ นามิ
ร้องโดย ฮาตานากะ ทาซูคุ
ในสื่ออื่น.
เซเวนเกอร์ไฟท์.
เซเวนเกอร์ไฟท์ (セブンガーファイト) เป็นซีรีส์สั้นที่มีความยาว 4 - 6 นาทีต่อตอน มีจำนวนตอนทั้งหมด 10 ตอน โดยตอนที่ 1 ถึงตอนที่ 7 เผยแพร่ทางสตรีมมิ่ง TSUBURAYA IMAGINATION ในประเทศญี่ปุ่น แต่ภายหลังได้ลงทางเว็บไซต์ ultramanconnection.com ซึ่งได้เผยแพร่ในนอกประเทศและทำออกมาพร้อมกับคำบรรยายภาษาอังกฤษ ส่วนตอนที่ 8 ถึงตอนที่ 10 ถูกลงเฉพาะในดีวีดีที่แถมพร้อมกับ อุลตร้าแมน Z คังเซ็นโจเซ็นชู สโตเรจบ็อกซ์ 
วอยซ์ดราม่า.
อุลตร้าแมนเซต & ซีโร่ วอยซ์ดราม่า (ウルトラマンゼット&ゼロ ボイスドラマ) เป็นการนำเสนอผ่านเสียงของตัวละคร ได้ปล่อยลงในแชนแนลยูทูบ YouTube ULTRAMAN OFFICIAL by TSUBURAYA PROD ทุกวันเสาร์เวลา 9:30 น. ตามเวลาในประเทศญี่ปุ่น
การออกอากาศ.
อุลตร้าแมน Z ออกอากาศทุกวันเสาร์เวลา 9:00 - 9:30 น. ทางสถานีโทรทัศน์ทีวีโตเกียวในประเทศญี่ปุ่น ออกอากาศเมื่อวันที่ 20 มิถุนายน จนถึงวันที่ 26 ธันวาคม 2020 ปี ค.ศ. 2020 และสามารถรับชมย้อนหลังได้ทางแชนแนล ULTRAMAN OFFICIAL จากยูทูบ หลังจากฉายจบตอน อย่างไรก็ตามได้ออกเผยแพร่ฉายอีกครั้งเมื่อวันที่ 7 กุมภาพันธ์ ปี ค.ศ. 2021 ทางแชนแนล ULTRAMAN OFFICIAL จากยูทูบโดยเผยแพร่เฉพาะฉายในต่างประเทศ
ในส่วนประเทศไทยเดกซ์ เป็นผู้ถือลิขสิทธิ์ ซึ่งได้ออกอากาศรูปแบบสตรีมมิ่งผ่านทางแอปพลิเคชัน Flixer โดยออกอากาศพร้อมกับวันที่ญี่ปุ่นออกอากาศ ทุกวันเสาร์เวลา 8:00 น. ตามเวลาในประเทศไทย พร้อมทั้งมีพากย์ไทยและคำบรรยายภาษาไทย และทางแอปพลิเคชัน AIS Play อย่างไรก็ตาม ได้ออกอากาศทางช่องทีวีดิจิทัล MCOT HD ช่อง 30 ในรายการ ช่อง 9 การ์ตูน ทุกวันอาทิตย์เวลา 7:00 น. ถึง 7:30 น. ออกอากาศครั้งแรกเมื่อวันที่ 25 เมษายน พ.ศ. 2564 จนถึงวันที่ 31 ตุลาคม ปีเดียวกัน และได้ออกอากาศซ้ำอีกครั้งทางช่อง จีเอ็มเอ็ม 25 ทุกวันอาทิตย์ เวลา 6:05 น. ในรายการ Dexclub Cartoon ออกอากาศเมื่อวันที่ 2 มกราคม พ.ศ. 2565